Document ID: 32006D0208

KOMISSION PÄÄTÖS,
tehty 7 päivänä maaliskuuta 2006
kolmansien maiden neuvoston direktiivin 96/23/EY mukaisesti esittämien jäämiä koskevien valvontasuunnitelmien hyväksymisestä tehdyn päätöksen 2004/432/EY muuttamisesta
(tiedoksiannettu numerolla K(2006) 681)
(ETA:n kannalta merkityksellinen teksti)
(2006/208/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 29 artiklan 1 kohdan neljännen alakohdan,
sekä katsoo seuraavaa:
(1)
Direktiivissä 96/23/EY säädetään, että kolmansien maiden, jotka haluavat olla mukana tai säilyttää asemansa yhteisön lainsäädännössä tarkoitetussa sellaisten kolmansien maiden luettelossa, joista jäsenvaltiot saavat tuoda direktiivissä tarkoitettuja eläimiä ja eläinperäisiä tuotteita, on toimitettava suunnitelma, josta käyvät ilmi kyseisen maan tarjoamat takeet kyseisessä direktiivissä tarkoitettujen jäämäryhmien ja aineiden valvonnasta. Direktiivissä vahvistetaan myös tietyt vaatimukset suunnitelmien esittämistä koskevien määräaikojen osalta.
(2)
Komission päätöksessä 2004/432/EY (2) luetellaan ne kolmannet maat, jotka ovat toimittaneet jäämien valvontasuunnitelman, josta käyvät ilmi takeet, jotka ne tarjoavat kyseisessä direktiivissä tarkoitettujen vaatimusten mukaisesti.
(3)
Tietyt kolmannet maat ovat esittäneet komissiolle jäämien valvontasuunnitelmia sellaisten eläinten ja tuotteiden osalta, joita ei ole lueteltu päätöksessä 2004/432/EY. Suunnitelmien ja komission pyytämien lisätietojen arvioinnista on saatu riittävät takeet jäämien valvonnasta kyseisissä maissa kyseisten eläinten ja tuotteiden osalta. Nämä eläimet ja tuotteet olisi sen vuoksi lisättävä luetteloon kyseisten kolmansien maiden osalta.
(4)
Tietyt kolmannet maat eivät ole esittäneet komissiolle vaadittuja takeita päätöksessä 2004/432/EY lueteltujen eläinten ja tuotteiden jäämien valvonnasta. Takeiden puuttuessa nämä eläimet ja tuotteet olisi poistettava kyseisten kolmansien maiden luettelosta.
(5)
Päätös 2004/432/EY olisi sen vuoksi muutettava vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/432/EY liite tämän päätöksen liitteellä.
2 artikla
Tätä päätöstä sovelletaan 17 päivästä maaliskuuta 2006.
Jos tällä päätöksellä tehdyllä muutoksella on se vaikutus, että tietyistä maista peräisin olevat tuotteet poistetaan päätöksen 2004/432/EY liitteestä, muutosta ei sovelleta sellaisiin näiden tuotteiden lähetyksiin, joiden osalta yhteisöön tuova toimija voi osoittaa, että ne olivat lähteneet kyseisestä maasta kohti yhteisöä ennen tämän päätöksen voimaantuloa.
3 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä maaliskuuta 2006

Labels: 17
5
0
3
6